**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. szeptember 19-i**

**nyilvános ülésére**

**TÁRGY: Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**Előterjesztő : Druskoczi Tünde polgármester**

**Készítette: *Druskoczi Tünde polgármester, dr. Hamzsa Andrea jogi-titkársági főtanácsos***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 94/2025.(VI.27.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. június 27.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2025. június 27.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzat Képviselő-testületének 95/2025.(VI.27) képviselő-testületi határozata a polgármester illetményének és költségtérítésének megállapításáról 2025. július 1. napjától kezdődően**

Balatonberény Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 71.§ (4) bekezdés b) pontja, (4a) és (6) bekezdése alapján Druskoczi Tünde főállású polgármester havi illetményét 2025. július 1. napjától – figyelemmel a 2023. szeptember 1-jei 1282 fő lakosságszámra és az Mötv. 146/M. §-ban foglaltakra- bruttó 1.167.900.- Ft-ban, költségtérítését 2025. július 1. napjától bruttó 175.185.- Ft-ban állapítja meg.

Határidő: 2025. július 1.

Felelős: Takácsné dr. Simán Zsuzsanna jegyző

**A pénzügyi csoport a döntésről értesült.**

**Balatonberény Község Önkormányzat Képviselő-testületének 96/2025.(VI.27) képviselő-testületi határozata a balatonberényi gyermekek nyári táboroztatásáról**

Balatonberény Község Önkormányzatának Képviselő-testülete az előterjesztésben foglaltakat megismerte, megtárgyalta és támogatja a balatonberényi gyermekek nyári táboroztatását 2025. július 21. és július 25. közötti időszakban a Múltház és a Művelődési ház helyszíneken. A tábor költségeinek fedezésére 250.000 Ft keretösszeget biztosít a 2025. évi költségvetés rendezvények dologi kiadásainak maradványa terhére.

Határidő: értelemszerűen

Felelős: Druskoczi Tünde polgármester és Salamon Erzsébet Ágnes képviselő

**A gyermekek nyári napközis táboroztatása lezajlott, a felmerült költségek nem haladták meg a testületi határozatban biztosított keretösszeget, az elszámolás megtörtént.**

**Balatonberény Község Önkormányzata Képviselő-testületének 97/2025.(VI.27.) határozata Balatonberény község közvilágítása aktív elemeinek javítása, felújítása tárgyú beszerzési eljárás eredményéről**

Balatonberény Község Önkormányzat Képviselő-testülete a Balatonberény közigazgatási területén meghibásodott világító berendezések - I. ütemben 12 db lámpatest - kiváltására indított - a Kbt. hatálya alá nem tartozó - beszerzési eljárásban beérkezett ajánlatokat megismerte, megtárgyalta és a kivitelezésről és a kivitelező kiválasztásáról az alábbiak szerint dönt:

1. A rendelkezésre álló forrás figyelembevételével a beérkezett ajánlatok alapján, a Balatonberény közigazgatási területén meghibásodott világító berendezések - I. ütemben 12 db lámpatest - kiváltásának munkálatairól, annak megrendeléséről dönt.
2. A kivitelezési munkának elvégzésére kivitelezőnek kiválasztja a legkedvezőbb ajánlatot adó és a munka elvégzésére alkalmasnak ítélt PLH Közvilágítás Kft. (8330 Sümeg, Árpád u. 17. sz., képviseli Sándor Ákos Gábor ügyvezető) gazdasági társaságot bruttó 1.012.850.- Ft. vállalási díjjal, továbbá a kivitelezés elvégzésére 2025. szeptember 30-i teljesítési határidő megadásával. A képviselő-testület felhatalmazza a polgármestert a vállalkozási szerződés megkötésére.

Határidő: 2025. július 2.

Felelős: Druskoczi Tünde polgármester

**A vállalkozóval a szerződést megkötöttük, ennek keretében 18 darab közvilágítási lámpatest került kicserélésre.**

**Balatonberény Község Önkormányzata Képviselő-testületének 98/2025.(VI.27.) határozata a 2024. évi könyvtári szolgáltatásról szóló beszámoló elfogadásáról**

Balatonberény Község Önkormányzatának Képviselő-testülete a Takáts Gyula Vármegyei Hatókörű Városi Könyvtárnak a 2024. évi könyvtári szolgáltatásairól szóló beszámolóját elfogadja.

Határidő: értesítésre 8 nap

Felelős: Druskoczi Tünde polgármester

**A képviselő-testület döntéséről a vármegyei könyvtárt értesítettük.**

**Balatonberény Község Önkormányzata Képviselő-testületének 99/2025.(VI.27.) határozata együttműködési keretmegállapodás megkötéséről a Balaton Zöld Sarka Turisztikai Egyesülettel**

Balatonberény Község Önkormányzatának Képviselő-testülete a község turizmusának, idegenforgalmának fejlesztése, rendezvények, események lebonyolítása céljából együttműködési keretmegállapodást köt a Balaton Zöld Sarka Turisztikai Egyesülettel az előterjesztés szerinti tartalommal.

A képviselő-testület felhatalmazza a polgármestert az együttműködési keretmegállapodás aláírására.

Határidő: 30 nap

Felelős: Druskoczi Tünde polgármester

**Intézkedést nem igényelt, mert a határozat visszavonásra került.**

**Balatonberény Község Önkormányzata Képviselő-testületének 100/2025.(VI.27.) határozata egyedi együttműködési megállapodás megkötéséről a Balaton Zöld Sarka Turisztikai Egyesülettel**

Balatonberény Község Önkormányzatának Képviselő-testülete a Balaton Zöld Sarka Turisztikai Egyesület által Balatonberényben, 2025.augusztus 23-án megrendezett SUP találkozó vonatkozásában egyedi együttműködési keretmegállapodást köt az egyesülettel az előterjesztés szerinti tartalommal, és a rendezvény költségeihez 1.000.000 Ft vissza nem térítendő támogatást nyújt a 2025. évi költségvetés rendezvények dologi kiadásainak maradványa terhére.

A képviselő-testület felhatalmazza a polgármestert az egyedi együttműködési megállapodás aláírására.

Határidő: 30 nap

Felelős: Druskoczi Tünde polgármester

**Intézkedést nem igényelt, mert a határozat visszavonásra került.**

**Balatonberény Község Önkormányzati Képviselő-testületének 101/2025.(VII.23.) számú határozata az NBBH Nemzetközi Balatoni Bojlis Horgászverseny Kft-vel megkötendő megállapodásról**

1. Balatonberény Község Önkormányzat Képviselő-testülete az NBBH Nemzetközi Balatoni Bojlis Horgászverseny Kft-vel a 2025. október 3. és 2025. október 11. között megrendezendő Nemzetközi Balatoni Bojlis Horgászverseny lebonyolítására vonatkozó megállapodást horgászhelyenként nettó 250.000 Ft bérleti díj és 500.000 Ft kaució mellett az előterjesztés szerinti tartalommal megköti.
2. A képviselő-testület felhatalmazza a polgármestert a szerződés aláírására.

Határidő: szerződés megkötésére 5 nap

Felelős: Druskoczi Tünde polgármester

**A szerződés az NBBH részéről aláírásra vár, mivel a Balaton alacsony vízállása miatt a horgászverseny megtartása a bérlő részéről még nem került végleges eldöntésre.**

**Balatonberény Község Önkormányzata Képviselő-testületének 102/2025.(VII.23.) határozata a 99/2025.(VI.27.) és 100/2025.(VI.27.) képviselő-testületi határozatok visszavonásáról, valamint a Balaton Zöld Sarka Turisztikai Egyesület támogatási kérelméről**

a) Balatonberény Község Önkormányzatának Képviselő-testülete a 99/2025.(VI.27.) és 100/2025.(VI.27.) számú határozatát visszavonja.

b) A képviselő-testület megismerte a Balaton Zöld Sarka Turisztikai Egyesület támogatási kérelmét és részére 1.000.000 Ft vissza nem térítendő támogatást nyújt a 2025. augusztus 23-án (esős nap esetén 24-én) tartandó SUP találkozó megszervezése és lebonyolítása céljából, elszámolási kötelezettséggel, a 2025. évi költségvetés rendezvények dologi kiadásainak maradványa terhére.

c) A képviselő-testület felkéri a polgármestert, hogy a civil szervezetet a döntésről értesítse, és egyúttal felhatalmazza a támogatási szerződés megkötésére.

Határidő: értesítésre 5 nap, támogatási szerződés megkötésére 15 nap.

Felelős: Druskoczi Tünde polgármester

**A támogatási szerződést az egyesülettel megkötött, a támogatás összege átutalásra került, az egyesület 2026. január 31-ig köteles majd elszámolni az átadott pénzeszközzel.**

**Balatonberény Község Önkormányzati Képviselő-testületének 103/2025.(VII.23.) számú határozata a „Szolgálati lakások kialakítása Balatonberényben” pályázathoz műszaki ellenőri feladatok ellátására kiírt beszerzési eljárás eredményéről**

1. Balatonberény Község Önkormányzatának Képviselő-testülete megállapítja, hogy a benyújtott ajánlatok közül 2 érvényes, 1 árajánlat pedig érvénytelen.
2. A Képviselő-testület a Balaton Fejlesztési Tanács „Szolgálati lakások kialakítása a Balaton Kiemelt Üdülőkörzet területén” című pályázati felhívására „Szolgálati lakások kialakítása Balatonberényben” címmel, BFT-SZL-7/2025. iktatószámon elnyert fejlesztési támogatással megvalósítandó, önkormányzati tulajdonú szolgálati lakások kialakításának kivitelezése kapcsán a **műszaki ellenőri tevékenység ellátására indított** - a Kbt. hatálya alá nem tartozó - meghívásos versenyeztetési eljárást eredménytelennek nyilvánítja.
3. A képviselő-testület felhatalmazza a polgármestert, hogy az ismételt beszerzési eljárást bonyolítsa le.

Határidő: azonnal

Felelős:Druskoczi Tünde polgármester

**A megismételt beszerzési eljárást lefolytattuk, a nyertes pályázó személyéről a képviselő-testület a későbbi határozatában döntött.**

**Balatonberény Község Önkormányzati Képviselő-testületének 104/2025.(VII.23.) számú határozata a „Szolgálati lakások kialakítása Balatonberényben” pályázathoz generál kivitelezői feladatok ellátására kiírt beszerzési eljárás eredményéről**

1. Balatonberény Község Önkormányzat Képviselő-testülete a Balaton Fejlesztési Tanács „Szolgálati lakások kialakítása a Balaton Kiemelt Üdülőkörzet területén” című pályázati felhívására „Szolgálati lakások kialakítása Balatonberényben” címmel, BFT-SZL-7/2025. iktatószámon elnyert fejlesztési támogatással megvalósítandó, önkormányzati tulajdonú szolgálati lakások kialakításának kivitelezése kapcsán a **generál kivitelezési feladatok ellátására indított** - a Kbt. hatálya alá nem tartozó - meghívásos versenyeztetési eljárást eredménytelennek nyilvánítja.
2. A képviselő-testület felkéri a polgármestert a generál kivitelezésre vonatkozó ajánlattételi felhívás ismételt meghirdetésére.

Határidő: 2025. szeptember 30.

Felelős: Druskoczi Tünde polgármester

**Az ajánlattlételi felhívás elkészítése folyamatban van, várhatóan szeptember 2. hetében kerül kiküldésre a meghívott gazdasági szereplők részére.**

**Balatonberény Község Önkormányzata Képviselő-testületének 105/2025.(VII.23.) határozata az önkormányzat számítástechnikai rendszerének üzemeltetésére és a honlap admin feladatainak ellátására**

1. Balatonberény Község Önkormányzatának Képviselő-testülete az előterjesztésben foglaltakat megtárgyalta és úgy dönt, hogy az LNL Group Solutions Kft. (8800 Nagykanizsa, Király u. 9-11.) pályázóval köt megbízási szerződést 3 év időtartamra a rendszergazdai feladatok ellátására.
2. Balatonberény Község Önkormányzatának Képviselő-testülete az előterjesztésben foglaltakat megtárgyalta és úgy dönt, hogy Búzás János egyéni vállalkozó pályázóval köt megbízási szerződést 3 év időtartamra a [www.balatonbereny.hu](http://www.balatonbereny.hu) honlap admin feladatainak ellátására.
3. Felkéri továbbá a polgármestert, hogy a megbízási szerződéseket kösse meg.

Határidő: azonnal

Felelős: Druskoczi Tünde polgármester

**A megbízási szerződések aláírásra kerültek.**

**Balatonberény Község Önkormányzata Képviselő-testületének 106/2025.(VIII.15.) határozata a nem közművel összegyűjtött háztartási szennyvíz begyűjtésére és ártalmatlanítására irányuló közszolgáltatási szerződéskötésről**

Balatonberény Község Önkormányzatának Képviselő-testülete megtárgyalta a nem közművel összegyűjtött háztartási szennyvíz begyűjtésére és ártalmatlanítására irányuló közszolgáltatási szerződéskötésről szóló előterjesztést, és az alábbi határozatot hozza:

1. A Képviselő-testület kijelenti azon szándékát, hogy a Dél-dunántúli Regionális Vízmű Zrt.-vel (továbbiakban: DRV Zrt.) kíván szerződést kötni 2028. december 31. napjáig szóló időszakra, amely a település közigazgatási területén a nem közművel összegyűjtött háztartási szennyvíz begyűjtésére és ártalmatlanítására vonatkozik.

b) A Képviselő-testület a szerződéskötéssel kapcsolatban felhatalmazza a polgármestert, hogy a Támogatásokat Vizsgáló Iroda véleményének és jóváhagyásának birtokában az előterjesztés mellékletét képező közszolgáltatási szerződést aláírja.

Határidő: értelemszerűen

Felelős: Druskoczi Tünde polgármester

**A TVI a jóváhagyását megadta, a DRV Zrt-vel a szerződéskötés folyamatban van.**

**Balatonberény Község Önkormányzata Képviselő-testületének 107/2025.(VIII.15) határozata a Balatonberény 45. hrsz-ú ingatlan ingyenes önkormányzati tulajdonba adásáról**

1. Balatonberény Község Önkormányzatának *Képviselő-testülete* kezdeményezi a Magyar Posta Zrt. részére nem szükséges az Önkormányzat részére az MNV/01/19231/2025 ikt. számú előzetes igényfelmérő levéllel ingyenes tulajdonba adásra felajánlott*, Balatonberény 45. hrsz-ú, ténylegesen Balatonberény, Kossuth u. 6. szám alatti, 540 m2 alapterületű, „kivett lakóház, udvar, gazdasági épület” megnevezésű, 1/1 tulajdoni hányadú ingatlan* tulajdonba vételét.
2. Balatonberény Község Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
3. Az Önkormányzat az igényelt ingatlan önkormányzati tulajdonba kerülése esetén – amennyiben az *örökségvédelmi / természetvédelmi / helyi / Natura 2000-* védettség alatt áll, vállalja az ehhez kapcsolódó kötelezettségek megtartását és teljesítését.
4. A Képviselő-testület felhatalmazza a polgármestert, hogy az ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

Határidő: értelemszerűen

Felelős: Druskoczi Tünde polgármester

**Az MNV Zrt-nek a képviselő-testület jóváhagyó határozatát megküldtük.**

**Balatonberény Község Önkormányzata Képviselő-testületének 108/2025.(VIII.15) határozata a „Szolgálati lakások kialakítása Balatonberényben” pályázathoz műszaki ellenőri feladatok ellátására kiírt beszerzési eljárás eredményéről**

1. Balatonberény Község Önkormányzatának Képviselő-testülete megállapítja, hogy valamennyi benyújtott ajánlat érvényes.
2. A Képviselő-testület a Balaton Fejlesztési Tanács „Szolgálati lakások kialakítása a Balaton Kiemelt Üdülőkörzet területén” című pályázati felhívására „Szolgálati lakások kialakítása Balatonberényben” címmel, BFT-SZL-7/2025. iktatószámon elnyert fejlesztési támogatással megvalósítandó, önkormányzati tulajdonú szolgálati lakások kialakításának kivitelezése kapcsán a **műszaki ellenőri tevékenység ellátására indított** - a Kbt. hatálya alá nem tartozó - meghívásos versenyeztetési eljárást érvényesnek és eredményesnek nyilvánítja.
3. Az eljárás nyerteseként kihirdeti az érvényes ajánlatot tevő és a megbízásra alkalmasnak ítélt, Bau Kft. (képviseli: Schäfer Zoltán ügyvezető) 8640 Fonyód, Kupa vezér u. 54. ajánlattevőt, a legalacsonyabb ajánlati árral:

|  |  |
| --- | --- |
| **Ajánlat** | **Ajánlat** |
| **Nettó vállalkozói díj (HUF)** | 420.000.-Ft |

1. A képviselő-testület felhatalmazza a polgármestert a vállalkozási szerződés megkötésére.

Határidő: 2025. szeptember 1.

Felelős:Druskoczi Tünde polgármester

**A műszaki ellenőrrel a szerződést megkötöttük.**

**Balatonberény Község Önkormányzata Képviselő-testületének 109/2025.(VIII.15) határozata az EFOP Plusz-6.1.1-25 pályázaton való részvételről**

1. Balatonberény Község Önkormányzatának Képviselő-testülete úgy dönt, hogy az EFOP Plusz-6.1.1-25 pályázaton való részvétel céljából együttműködik a Kommunió Alapítvánnyal.

Határidő: értelemszerűen

Felelős: Druskoczi Tünde polgármester

1. Balatonberény Község Önkormányzatának Képviselő-testülete hozzájárul az önkormányzat tulajdonát képező Balatonberény, Kossuth Lajos utca 12. szám alatti ingatlan munkahelyi bölcsőde céljára történő hasznosításához és bérleményként az Alapítvány rendelkezésre bocsájtja és felhatalmazza a polgármestert a tulajdonosi nyilatkozat aláírására.

Határidő: 2025. augusztus 18.

Felelős: Druskoczi Tünde polgármester

1. Balatonberény Község Önkormányzatának Képviselő-testülete nyertes pályázat esetén bérleti szerződést köt a Kommunió Alapítvánnyal a Balatonberény, Kossuth Lajos utca 12. szám alatti ingatlanra vonatkozóan szívességi joghasználat biztosítása, közfeladat-ellátási célból. A képviselő-testület felhatalmazza a polgármestert a bérleti szerződés előkészítésére és megkötésére.

Határidő: 2025. augusztus 22.

Felelős: Druskoczi Tünde polgármester

**A Kommunió Alapítvány Balatonberényben megvalósítandó, 1 csoportos munkahelyi bölcsőde létrehozására irányuló pályázata sikeresen benyújtásra került.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Augusztus 1-én aláírásra került az MNV Zrt.-vel a Balatonberény 02/16. hrsz-ú területre vonatkozó ingyenes használati megállapodás.

Ismételt véleményezés után elfogadásra került az új vízparti szabályozási terv és augusztus végén megjelent a Balaton vízparti területeinek területfelhasználási követelményeiről szóló 287/2025. (VIII. 27.) Korm. rendelet.

A csíkszentimrei gyermekcsoport fogadása és táboroztatása rendben lezajlott, a költségek a tervezett keretet jelentősen nem lépték túl.

A nyár folyamán sok rendezvényt bonyolítottunk le, minden program sikeres volt és nagy létszámú érdeklődőt vonzott.

**Döntési javaslat:**

**Balatonberény Község Önkormányzata Képviselő-testületének ../2025.(IX.19.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2025. szeptember 19.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2025. szeptember 19.

Felelős: Druskoczi Tünde polgármester

Balatonberény, 2025. szeptember 8.

Druskoczi Tünde sk.

polgármester