**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. szeptember 19-i**

**nyilvános ülésére**

**TÁRGY: A "Balatonberény" helységnév és az önkormányzat jelképeinek használatáról szóló önkormányzati rendelet elfogadása**

**Előterjesztő : Druskoczi Tünde polgármester**

**Készítette: *dr. Hamzsa Andrea jogi-titkársági főtanácsos***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:***egyszerű **/ *minősített***

***A szavazás módja: nyílt*** */ titkos*

Tisztelt Képviselő-testület!

Balatonberény község jelképeinek használatát jelenleg a 12/2009. (VII.8.) önkormányzati rendelet szabályozza, amely 2009. július 8-án lépett hatályba, azóta módosítva nem volt.

Az eltelt hosszú időre, a gyakorlati tapasztalatokra figyelemmel felmerült a fenti rendelet felülvizsgálatának szükségszerűsége, amely indokolja egy új rendelet megalkotását.

A rendelet megalkotásának célja, hogy az megfeleljen a hatályos jogszabályi környezetnek, az önkormányzat részéről felmerült jogalkotási igénynek, miszerint a korábban nem szabályozott „Balatonberény” név, valamint az időközben létesített új jelkép, a település logója és a hozzátartozó „A Balaton zöld sarka” szlogen használatára vonatkozó önkormányzati rendelet megalkotásra kerüljön.

A község jelképeinek leírását – a szlogen kivételével- a képviselő-testület szervezeti és működési szabályzata tartalmazza, így azt jelen rendeletben megismételni nem kellett.

A rendelet-tervezet a név-, és jelképek használatára vonatkozóan részletesebb szabályokat tartalmaz, valamint a jelképek kereskedelmi vagy reklámcélú használata esetén díjat állapít meg.

A név-, és jelképek használatával kapcsolatos eljárásokra a képviselő-testület által átruházott hatáskörben a polgármester lesz jogosult eljárni.

Kérem a Tisztelt Képviselő-testületet, hogy az előterjesztést megtárgyalni és a rendelet-tervezetet elfogadni szíveskedjen.

Balatonberény, 2025. szeptember 1.

Druskoczi Tünde sk.

polgármester

**ELŐZETES HATÁSVIZSGÁLATI LAP**

**a jogalkotásról szóló 2010. évi CXXX. törvény 17. §-a alapján**

**A tervezett jogszabály várható következményei:**

**Társadalmi hatásai:** A rendelet-tervezet elfogadásának közvetlen társadalmi hatása nincs.

**Gazdasági hatásai:** A rendelet-tervezet elfogadásának közvetlen gazdasági hatása nincs.

**Költségvetési hatásai:** A rendelet-tervezet elfogadásának közvetlen költségvetési hatása nincs.

**Környezeti következmények:** A rendelet-tervezet elfogadásának közvetlen környezeti következménye nincs.

**Egészségügyi következmények:** A rendelet-tervezet elfogadásának közvetlen egészségügyi következménye nincs.

**Adminisztratív terheket befolyásoló hatás**: A rendelet-tervezet elfogadása az adminisztratív terheket kis mértékben növeli.

**A jogszabály megalkotásának szükségessége:** A név-, és jelkép használathoz köthető helyi társadalmielvárások megkövetelik a részletes szabályozás szükségességét. Ezzelbiztosítható az a fajta kontroll, amelygarantálja a település jó hírnevét,hagyományainak, értékeinek megőrzését, tovább fejlesztését.

**A jogalkotás elmaradásának várható következményei**: A helységnév és a település jelképeinek szabályozatlan módon történő felhasználása, amely ellentétes az önkormányzat érdekeivel.

**A jogszabály alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, szervezeti, tárgyi feltételek rendelkezésre állnak, pénzügyi feltételek biztosítására nincs szükség.

Takácsné dr. Simán Zsuzsanna sk.

jegyző