**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. szeptember 19-i**

**nyilvános ülésére**

**TÁRGY: Kommunikációs Szabályzat megalkotása**

**Előterjesztő : Druskoczi Tünde polgármester**

**Készítette: *dr. Hamzsa Andrea jogi-titkársági főtanácsos, Bató Bernadett közművelődési szakember, Dr. Várszegi József képviselő***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő-testület!**

A képviselő-testület több éve tervezi az önkormányzat kommunikációs szabályzatának megalkotását. A 2025. április 25-i ülésén „Rendszergazdai feladatok, honlap hozzáférésének és szerkesztésének felülvizsgálata, informatikai és kommunikációs helyzet áttekintése, és a fejlesztés irányainak kijelölése” tárgyú napirend keretében az önkormányzat különböző kommunikációs csatornái is szóba kerültek, melyre vonatkozóan javaslat hangzott el írásban és szóban egyaránt balatonberény Község Önkormányzata Kommunikációs Szabályzatának megalkotására.

Balatonberény Község Önkormányzatának Képviselő-testülete a 78/2025.(IV.25.) határozatával felkérte a polgármestert a következő feladatokra:

**a) önkormányzati kommunikációs szabályzat megalkotása (kommunikációs felületek, felelősök),**

b) a Berényi Hírlap havilap szerkesztésével kapcsolatos megbízási szerződés felülvizsgálata,

c) a balatonbereny.hu honlappal kapcsolatos feladatellátási szerződés felülvizsgálata,

d) az önkormányzati dolgozók által használt informatikai eszközök állapotának felmérése (hardver, szoftver) és ötéves fejlesztési terv készítése külső szakember bevonásával,

e) a honlap átalakítási, frissítési és fejlesztési irányának meghatározása,

f) a honlap kezelőjének kijelölése.

Határidő: első beszámoló - 2025. májusi ülés, utána folyamatos

Felelős: Druskoczi Tünde polgármester, Horváth Péter alpolgármester, Kovács Péter képviselő

Fenti határozat egyes pontjai megbontva, külön napirendi pontként kerülnek/kerültek előterjesztésre a képviselő-testület üléseire.

Az a) pont vonatkozásában elkészítettük a Kommunikációs Szabályzat tervezetét, melynek kérem megvitatását.

Az előkészítés során a Berényi Hírlapra vonatkozó szabályozás a jelenlegi gyakorlat szerint került a szabályzatban rögzítésre, azonban felmerült javaslat arra vonatkozóan, hogy a képviselő-testület gondolja át az újság megjelenési gyakoriságát és arculatát (méret, szín, papírminőség), példányszámát. Az újság –tekintettel a település időskorú lakosainak magas számára- a legfontosabb kommunikációs csatorna, így indokolt lehet ismételten valamennyi itt lakó háztartásába eljuttatni, és esetlegesen a tartalmát is bővíteni, hogy ezáltal autentikus olvasási élményt nyújtson minden korosztály számára. Ez növelné az újság nyomtatási költségeit, amihez költségvetési forrást kell biztosítani.

A megkötött megbízási szerződés szerint a mostani nyomtatási költség A/5 méretű, fekete-fehér színű, 130 példányszámú, 12 oldalas újság esetén 260 Ft/darab + 5 % ÁFA, 16 oldalas újság esetén 325 Ft/darab + 5 % ÁFA.

Felmerült javaslatként továbbá, hogy az önkormányzat évente 1 alkalommal jelentessen meg egy különszámot, ami összefoglalóan tartalmazná az előző év önkormányzati munkáját, eseményeit, programjait.

Buzás János vállalkozóval megkötött megbízási szerződés szerint az önkormányzat megrendelte egy új, modern, letisztult, mobilbarát, minden jogszabályi előírásnak megfelelő, akadálymentesített és naprakész weboldal elkészítését, melynek teljesítését a szerződő fél a megállapodás aláírásától számított 90 napon belüli határidőben vállalta. A szerződés aláírására 2025. augusztus 13-án került sor. Az új struktúra kialakítására a képviselő-testület tagjainak kell javaslatot tenni, ami szükségessé teszi annak legalább egy munkaértekezlet keretében történő megtárgyalását, megtervezését. Ennek hiányában a honlap üzemeltetője az általa vállalt feladatot teljesíteni nem tudja. Az új weboldal tervezése során indokolt lenne külön „turizmus” menü kialakítása, amely megjelenési lehetőséget biztosíthatna a helyi vállalkozók, szolgáltatók részére is.

Az önkormányzat közösségi média felületein (2 db Facebook oldal és Instagram) fontos tájékoztatni a felhasználókat, hogy hozzászólásaikat az önkormányzat sem panaszként, sem közérdekű bejelentésként nem kezeli. Ezért az oldalakon **rögzített bejegyzésként** indokolt az alábbi tájékoztató elhelyezése:

„ Tájékoztatjuk a Tisztelt Felhasználókat, hogy az oldal bejegyzéseihez írt hozzászólásaik nem minősülnek hivatalos bejelentésnek, panasznak. A panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény értelmében panasszal és közérdekű bejelentéssel bárki írásban, vagy szóban fordulhat az eljárásra jogosult szervhez. A közérdekű bejelentést a közérdekű bejelentések védett elektronikus rendszerében is meg lehet tenni.A szóbeli panaszt vagy közérdekű bejelentést az eljárásra jogosult szerv írásba foglalja. Az azonosíthatatlan személy által tett panasz vagy közérdekű bejelentés vizsgálatát az eljárásra jogosult szerv mellőzi.”

A szabályzat többek között tartalmazza a közösségi médiában az önkormányzatot érintő bejegyzések, hozzászólások vonatkozásában a megválaszolás rendjét is.

A szabályzat tervezete az előterjesztés mellékletét képezi.

Kérem, hogy a T. Képviselő-testület szíveskedjen az előterjesztésben foglaltakat megtárgyalni, és az esetleges javaslatokat megtenni.

Döntési javaslat:

**Balatonberény Község Önkormányzata Képviselő-testületének ../2025.(IX.19.) határozata az önkormányzat Kommunikációs Szabályzatának elfogadásáról**

Balatonberény Község Önkormányzatának Képviselő-testülete az Önkormányzat Kommunikációs Szabályzat az előterjesztés szerinti tartalommal elfogadja.

/vagy

az alábbi módosítással, kiegészítésekkel fogadja el:

…………………………………

Határidő: azonnal

Felelős: Druskoczi Tünde polgármester

Balatonberény, 2025. szeptember 12.

Druskoczi Tünde sk.

polgármester