**E L Ő T E R J E S Z T É S**



Előterjesztés

Balatonberény Község Önkormányzata Képviselő-testületének

2025. szeptember 19-i

nyilvános ülésére

**TÁRGY: Döntés Balatonberény község közvilágítási hálózat üzemeltetése tárgyú beszerzési eljárás eredményéről**

**Előterjesztő: Druskoczi Tünde polgármester**

**Készítette: *Szojkó Gábor műszaki ügyintéző***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő-testület!**

Balatonberény település közigazgatási területén a közvilágítás üzemeltetésével kapcsolatos feladatokat a Vilkor Ipari Kereskedelmi és Szolgáltató Kft. (Csurgó, József A. utca 2/A.) látja el. Ez 584 db világító berendezés üzemeltetését, időszakos és hibajelentés alapján történő felülvizsgálatát és javítását jelenti.

Az elmúlt év tapasztalatai alapján a karbantartási és üzemeltetési feladatok nem teljesültek maradéktalanul.

Balatonberény Község Önkormányzata Képviselő-testülete a 97/2025.(VI.27.) határozatával Balatonberény község közvilágítása aktív elemeinek javítása, felújítása tárgyú beszerzési eljárás keretében - a Kbt. hatálya alá nem tartozó - a meghibásodott világító berendezések - I. ütemben 12 db lámpatest - kiváltásának munkálatairól, annak megrendeléséről döntött. A lámpatestek kiváltási munkálatai 2025. augusztus 26-i teljesítéssel sikeresen megtörténtek.

Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2. pontjában foglaltak alapján önkormányzati feladat különösen a településüzemeltetés, ezen belül a közvilágításról való gondoskodás.

Az szolgáltatási tevékenység előkészítéseként - a Kbt. hatálya alá nem tartozó - meghívásos ajánlatkérésre került sor, Balatonberény közigazgatási területén a közvilágítási hálózat üzemeltetésére vonatkozóan.

Az ajánlatkérési felhívás 3 gazdasági szereplő részére lett megküldve elektronikusan.

A pályázati határidőre 3 értékelhető és érvényes ajánlat érkezett.

1. Ajánlattevő neve és címe:

PLH Közvilágítás Kft. 8330 Sümeg, Árpád u. 17.

Az ajánlat elektronikus úton (e-mail) érkezett határidőre, a megfelelő tartalommal

|  |  |
| --- | --- |
| **Ajánlat** | **Ajánlat** |
| **bruttó vállalkozói díj (HUF)** | 3.556,- Ft/lámpatest |

1. Ajánlattevő neve és címe:

KÖZVIL Zrt. 4025 Debrecen, Piac u. 77.

Az ajánlat elektronikus úton (e-mail) érkezett határidőre, a megfelelő tartalommal

|  |  |
| --- | --- |
| **Ajánlat** | **Ajánlat** |
| **bruttó vállalkozói díj (HUF)** | 4.381,50,- Ft/lámpatest |

1. Ajánlattevő neve és címe:

PLG Szolgáltató Zrt. 1125 Budapest, Szarvas Gábor út 20-22.

Az ajánlat elektronikus úton (e-mail) érkezett határidőre, a megfelelő tartalommal

|  |  |
| --- | --- |
| **Ajánlat** | **Ajánlat** |
| **bruttó vállalkozói díj (HUF)** | 3.937,-Ft/lámpatest |

A Bíráló Bizottság a benyújtott ajánlatok áttanulmányozását követően egyhangúan megállapította, hogy valamennyi ajánlattevő ajánlata tartalmazza az ajánlattételi felhívásban előírtakat, hiánypótlásra a felhívás szerint nem volt lehetőség. A Bíráló Bizottság tagjai az ajánlattételi felhívásban megadott szempontok szerint a benyújtott ajánlatokat értékelték.

Bírálati szempont: ajánlatkérő az ajánlattételi felhívásban, meghatározott feltételeknek megfelelő ajánlatokat a legalacsonyabb összegű ellenszolgáltatás szempontja alapján bírálta el. Az értékelés alapján a Bizottság az alábbi érdemi döntési javaslatot hozza, illetve terjeszti elő.

Döntési javaslat:

**Balatonberény Község Önkormányzata Képviselő-testületének …/2025.(IX.19.) határozata Balatonberény község közvilágítási hálózat üzemeltetése tárgyú beszerzési eljárás eredményéről**

1. Balatonberény Község Önkormányzatának Képviselő-testülete megállapítja, hogy valamennyi benyújtott ajánlatok érvényesek, a beszerzési eljárás eredményes.
2. A beérkezett ajánlatok alapján, a Balatonberény közigazgatási területén üzemelő közvilágítási hálózat üzemeltetéséről dönt.
3. Az üzemeltetési feladatok végzésére kiválasztja a legkedvezőbb ajánlatot adó, és arra alkalmasnak ítélt PLH Közvilágítás Kft. (8330 Sümeg, Árpád u. 17. sz., képviseli Sándor Ákos Gábor ügyvezető) gazdasági társaságot bruttó 3.556,- Ft/lámpatest vállalási díjjal, továbbá az üzemeltetésre 2025. október 1 – 2029. szeptember 30. közötti időszakot megjelölve.
4. A képviselő-testület felhatalmazza a polgármestert a vállalkozási szerződés megkötésére.

Határidő: 2025. október 1.

Felelős:Druskoczi Tünde polgármester

Druskoczi Tünde sk.

polgármester