**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2025. szeptember 19-i**

**nyilvános ülésére**

**TÁRGY: Bursa Hungarica Ösztöndíj-pályázat**

**Előterjesztő : Druskoczi Tünde polgármester**

**Készítette: *Farkasné Köcski Mónika anyakönyvvezető***

***Előterjesztő: Druskoczi Tünde polgármester***

***A napirendet tárgyaló ülés típusa-1:******nyílt /*** *zárt*

***A napirendet tárgyaló ülés típusa-2 rendes*** */ rendkívüli*

***A határozat elfogadásához szükséges többség típusa:******egyszerű*** */ minősített*

***A szavazás módja: nyílt*** */ titkos*

**Tisztelt Képviselő-testület!**

Balatonberény Község Önkormányzata a Kulturális és Innovációs Minisztériummal együttműködve 2026. évre vonatkozóan ismételten meghirdeti a Bursa Hungarica Felsőoktatási Önkormányzati Ösztöndíjpályázatot.

Az ösztöndíjpályázat célja, hogy a hátrányos helyzetű, szociálisan rászoruló fiatalok számára is elérhetővé váljon a felsőoktatásban való részvétel.

Az önkormányzatok számára a pályázati rendszerben való részvétel önkéntes. Az ösztöndíjpályázathoz történő csatlakozásról évente kell döntenie a települési önkormányzatnak.

A polgármester által aláírt csatlakozási nyilatkozatot **2025. szeptember 29-ig** kell eljuttatni a Nemzeti Kulturális Támogatáskezelő részére.

A pályázati felhívásoknak az Általános Szerződési Feltételekben meghatározott alapfeltételeket kell tartalmaznia. Ezek bővítésére illetve szűkítésére nincs lehetőség; a pályázati felhívások az alapfeltételeken kívül kizárólag a pályázat elbírálásához szükséges egyéb feltételeket, valamint az önkormányzat által meghatározott prioritásokat tartalmazhatják.

A pályázatok kiírásának határideje: **2025. október 3.**

A pályázatok benyújtásának határideje: **2025. november 4.**

A pályázatok elbírálásának határideje: **2025. december 3.**

Az önkormányzat döntéséről szóló értesítés megküldésének

és a megítélt támogatások összesített adatai közzétételének határideje: **2025. december 4.**

Az ösztöndíj időtartama:

„A” típusú pályázat esetén: 10 hónap, azaz két egymást követő tanulmányi félévben félévenként max. 5 hónap (a továbbiakban Bursa tanulmányi félév), a 2025/2026. tanév második féléve és a 2026/2027. tanév első féléve.

„B” típusú pályázat esetén 3x10 hónap, azaz hat egymást követő Bursa tanulmányi félév a 2026/2027. tanév, a 2027/2028. tanév és a 2028/2029. tanév.

(A Bursa Hungarica Felsőoktatási Önkormányzati Ösztöndíjpályázat 2026. évi fordulójáról szóló általános tájékoztató anyagot, az általános szerződési feltételekről szóló tájékoztató anyagot és az ütemtervet, valamint az ajánlott pályázati kiírások szövegét mellékelem az előterjesztéshez.)

Javasolom, hogy Balatonberény Községi Önkormányzat Képviselő-testülete az előző évekhez hasonlóan csatlakozzon az ösztöndíjrendszer 2025. évi fordulójához, hogy ily módon támogassa a felsőoktatásban tanuló, illetve tanulni vágyó helyi fiatalokat.

**Határozati javaslat:**

**Balatonberény Község Önkormányzata Képviselő-testületének**

**…/2025.(IX.19.) képviselő-testületi határozata a Bursa Hungarica Ösztöndíj-pályázathoz történő csatlakozásról**

1. Balatonberény Községi Önkormányzat Képviselő-testülete csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2026. évi pályázati fordulójához, melynek „Általános Szerződési Feltételeit” elfogadja és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.
2. Balatonberény Község Önkormányzata kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2026. évi fordulója keretében a beérkezett pályázatokat és a pályázatokról hozott döntését az EPER-Bursa rendszerben rögzíti (<https://bursa.emet.hu/onk/tonkbelep.aspx>).
3. Balatonberény Község Önkormányzata nyilatkozik arról, hogy az EPER-Bursa rendszerben általa meghatározott és a pályázóktól bekért, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.
4. Balatonberény Község Önkormányzati Képviselő-testülete az előterjesztés melléklete szerinti formában a Bursa Hungarica Felsőoktatási Önkormányzati Ösztöndíjpályázatot az A és B típus tekintetében kiírja.

Határidő: szándéknyilatkozat megküldésére: 2025. szeptember 29.

Határidő pályázat kiírására: 2025. október 3.

Felelős: Druskoczi Tünde polgármester

Balatonberény, 2025. szeptember 8.

Druskoczi Tünde sk.

polgármester