**a "Balatonberény" helységnév és az Önkormányzat jelképeinek használatáról**

1. A rendelet célja a „Balatonberény” helységnév jogszerű felvételének és használatának, valamint a település jelképeinek használatára vonatkozó rendelkezések megállapítása.
2. Balatonberény Község Önkormányzatának Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)ében meghatározott eredeti jogalkotói hatáskörében, [az Alaptörvény 32. cikk (1) bekezdés](https://njt.hu/jogszabaly/2011-4301-02-00#CA32@BE1) a) és i) pontjában meghatározott feladatkörében eljárva a következőket rendeli el:

1. Általános rendelkezések

1. § A rendelet hatálya kiterjed azon természetes személyekre, valamint jogi személyiségű és jogi személyiség nélküli szervezetekre, intézményekre, gazdasági vagy egyéb társaságokra, egyéni cégekre, akik, vagy amelyek a „Balatonberény” nevet, vagy annak toldalékos formáját, a település címerét, zászlóját, logóját, vagy szlogenjét használni kívánják.

2. § (1) Az 1.§-ban meghatározottak használatára irányuló kérelem elbírálása az általános közigazgatási rendtartásról szóló [2016. évi CL. törvény](https://njt.hu/jogszabaly/2016-150-00-00) (továbbiakban: Ákr) 7. § (2) bekezdése alapján hatósági ügynek minősül, ezért az engedélyezési eljárásra ezen törvény szabályai az irányadók.

(2) A névhasználat és az önkormányzat szlogenje, jelképei használatának engedélyezéséről, az engedély visszavonásáról a képviselő-testület által átruházott hatáskörben a polgármester dönt.

2. A „Balatonberény” névnek és a név toldalékos formájának felvétele, használata, a felvétel és használat engedélyezése

3. § (1) A „Balatonberény” nevet vagy annak bármely toldalékos formáját az [1. §](https://or.njt.hu/eli/731355/r/2021/5#SZ2)-ban megjelölt jogalanyok elnevezésükhöz, tevékenységükhöz, vagy tevékenységük során, valamint működésükkel összefüggésben bármilyen formában csak engedéllyel vehetik fel, vagy használhatják (a továbbiakban együtt: névhasználat).

(2) Engedélyköteles akkor is a névhasználat, ha a „Balatonberény” nevet emblémán, jelvényen, kiadványon, egyéb terméken, más dísz- vagy emléktárgyon kívánják használni.

(3) A névhasználat csak akkor engedélyezhető, ha a kérelmező

a) lakóhelye, tartózkodási helye, székhelye, telephelye, működési helye, fióktelepe Balatonberény közigazgatási területén van, vagy

b) Balatonberény településsel kapcsolatos, a közérdeket szolgáló termékeken, kiadványokon, médiában és internetes felületen kívánja azt használni.

(4) A névhasználat engedélyezésének minősül, ha az önkormányzat az általa alapított, vagy általa is fenntartott intézmény, gazdasági társaság, vagy egyéb szervezet elnevezésében a „Balatonberény” név feltüntetéséről rendelkezik.

(5) Nem kell az Önkormányzat engedélye:

a) azokhoz a névhasználatokhoz, melyek jogszabályon alapulnak,

b) az önkormányzat és szervei, társulásai, az önkormányzat által alapított, vagy fenntartásában is működő intézmények névhasználatához,

c) az önkormányzat által alapított gazdasági társaságok névhasználatához,

d) egyházi jogi személyek névhasználatához,

e) vármegyei vagy országos szervezetek, intézmények balatonberényi illetékességgel rendelkező helyi szerveinek névhasználatához,

f) a tömegközlekedési eszköz megállója nevének feltüntetésével megvalósuló névhasználathoz,

g) az önkormányzat hivatalos honlapjának, egyéb médiafelületeinek, újságjának, hirdetőtáblájának elnevezéséhez, az önkormányzat hivatalos elektronikus levélcímeiben való feltüntetéséhez.

4. § (1) A névhasználat iránti kérelmet Balatonberény Község Önkormányzatának polgármesteréhez címezve kell benyújtani.

(2) A kérelemnek tartalmaznia kell:

a) a kérelmező nevét, megnevezését,

b) a kérelmező lakóhelyét, tartózkodási helyét, székhelyét, telephelyét, működési helyét, amennyiben van KRID azonosítóját,

c) a kérelmező tevékenységi körét,

d) a névhasználat időtartamát a [7. §](https://or.njt.hu/eli/731355/r/2021/5#SZ8)-ban meghatározottak szerint,

e) a névhasználat célját,

f) a névhasználat módját,

g) ha a kérelmező cégnév, fantázianév, vagy valamilyen más megnevezés részeként kívánja a „Balatonberény” nevet használni, akkor a cégnév, fantázianév vagy a más megnevezés teljes szövegét,

h) a névhasználat jogszerűségéért, vagy rendeltetésszerűségéért felelős személy nevét, beosztását a kérelmező szervezetnél, valamint elérhetőségét.

(3) Nem természetes személy kérelmezőnek a kérelméhez csatolnia kell a létesítő alapító okirata másolatát.

(4) Amennyiben a név embléma, jelvény, kiadvány, egyéb termék, vagy dísz- és ajándéktárgy termék megjelölését szolgálja, a kérelemhez csatolni kell az adott tárgy tervét is színes rajzon, feltüntetve a tényleges méreteket.

5. § A névhasználatra vonatkozó engedélynek tartalmaznia kell:

a) az engedélyező önkormányzat nevét, székhelyét, és a polgármester nevét,

b) a jogosult nevét, vagy megnevezését, lakó- vagy tartózkodási helyét, székhelyét, telephelyét, vagy működési helyét, amennyiben van KRID azonosítóját,

c) az engedélyezett névhasználat pontos szövegét,

d) a névhasználat időtartamát a [7. §](https://or.njt.hu/eli/731355/r/2021/5#SZ8)-ban meghatározottak szerint,

e) a névhasználat célját,

f) a névhasználat módját,

g) az engedély visszavonhatóságára történő figyelmeztetést és a lehetséges okainak a felsorolását,

h) a névhasználattal kapcsolatos egyéb feltételeket, kikötéseket és előírásokat,

i) a névhasználatért felelős személy megnevezését.

6. § A polgármester a névhasználati kérelmet elutasítja, ha a kérelmező által végezni tervezett tevékenység, vagy a névhasználat tervezett célja:

a) jogszabályba ütközik,

b) sérti Balatonberény településnek vagy lakosságának érdekeit, az ország határain belüli és azon túli jó hírét,

c) a kérelem elbírálását megelőzően már engedélyezett névhasználattal azonos.

7. § A névhasználat engedélyezhető

a) a kérelmező működési idejének időtartamára,

b) tevékenység folytatásának időtartamára,

c) meghatározott időpontig történő felhasználásra,

d) egy alkalomra, meghatározott feltétel bekövetkezéséig, vagy határozatlan időre.

8. § (1) A polgármester a névhasználati engedélyt visszavonja

a) ha a [6. §](https://or.njt.hu/eli/731355/r/2021/5#SZ7)-ban foglalt kizáró ok az engedéllyel rendelkező tevékenységének gyakorlása közben merül fel,

b) a névhasználatot az engedély jogosultja az engedélyben foglaltaktól eltérő módon, vagy célra használja,

c) a névhasználati engedély jogosultja az engedélyben meghatározott, a névhasználattal kapcsolatos feltételeket, kikötéseket, egyéb előírásokat megszegi.

(2) Az (1) bekezdésben meghatározott esetekben a névhasználat engedélyezése iránt újbóli kérelem nem nyújtható be, illetve azt el kell utasítani.

(3) A névhasználati engedély jogosultja a névhasználatot másra nem ruházhatja át.

3. Az Önkormányzat jelképei

9.§ Balatonberény község jelképei:

a) címer,

b) zászló

c) logó és a hozzátartozó szlogen.

10.§ Balatonberény község szlogenje: „A Balaton zöld sarka”.

11.§ Balatonberény község címerének, zászlójának és logójának részletes leírását és rajzát a képviselő-testület szervezeti és működési szabályairól szóló önkormányzati rendelete tartalmazza.

4. A címer használata

12. § (1) Balatonberény község címerét kizárólag utaló és díszítő jelképként lehet használni.

(2) A címert - a [(3) bekezdés](https://or.njt.hu/eli/731355/r/2021/5#SZ13@BE4)ben meghatározott kivétellel - a [11. §](https://or.njt.hu/eli/731355/r/2021/5#SZ12)-ban meghatározottak szerinti hiteles alakban, az ábrázolás hűségének, a mérettartományok és színek pontos megtartása mellett lehet használni vagy alkalmazni.

(3) Indokolt esetben engedélyezhető a címernek a hordozó tárgy anyagában történő vagy egyszínű ábrázolással történő megjelenítése a heraldika általános szabályainak megtartásával.

(4) Balatonberény község címerének használata az alábbi felhasználások esetére engedélyezhető:

a) nem az Önkormányzat fenntartásában is működő intézmény és társadalmi szervezet által kiadott, és az intézményről, vagy társadalmi szervezetről szóló kiadványokon, amennyiben az Balatonberény, vagy az ott lakók érdekeit szolgálja,

b) Balatonberényt érintő kiadványokon, médiában és internetes felületen,

c) turisztikai, kulturális és szakmai rendezvényeken, sportrendezvényeken, bajnokságokon,

d) a településre utaló ajándék-, emlék- és dísztárgyakon,

e) az Önkormányzat által is fenntartott intézmények, az általa alapított gazdasági társaság tulajdonában álló tárgyakon.

(5) A település címerét - kicsinyített, vagy nagyított méretben az arányok megtartása mellett - külön engedély nélkül - használni lehet:

a) a község zászlaján, az önkormányzat díszpecsétjén,

b) az önkormányzat, a Balatonkeresztúri Közös Önkormányzati Hivatal, az önkormányzat által is fenntartott intézmények, az önkormányzat által alapított gazdasági társaság épületein, tanácskozó termeiben, vezetői irodáiban,

c) a községbe vezető utak mellett elhelyezett helységnév táblákon,

d) a község utcanév tábláin,

e) az önkormányzat, illetve az általa alapított gazdasági társaság gépjárművein,

f) az önkormányzat, a Balatonkeresztúri Közös Önkormányzati Hivatal, az önkormányzat által is fenntartott intézmények, valamint az önkormányzat által alapított gazdasági társaság hivatali, kulturális és turisztikai feladatinak ellátása során, az általuk kiadott kiadványokon, plakátokon,

g) az önkormányzattal, valamint az önkormányzat által alapított gazdasági társasággal közalkalmazotti, vagy munkavállalói jogviszonyban állók munkaruházatán,

h) a képviselő-testület által adományozott díszokleveleken, kitüntetéseken, emléklapokon, emlékplaketteken, jelvényeken,

i) az önkormányzat ünnepi rendezvényein az állami címer jelentőségét nem kisebbítve,

j) az önkormányzat által támogatott kulturális, turisztikai és szakmai rendezvények, sportrendezvények, bajnokságok kiadványain Balatonberény Község Önkormányzatát támogatóként feltüntetve,

k) a képviselő-testület, a polgármester, az alpolgármester, a jegyző, valamint a Balatonkeresztúri Közös Önkormányzati Hivatal által használt levélpapíron, borítékon,

l) az önkormányzat által is fenntartott intézmények, valamint az általa alapított gazdasági társaság által használt levélpapíron, borítékon,

m) az önkormányzat, vagy az általa alapított gazdasági társaság által készíttetett dísz-és ajándéktárgyakon,

n) az önkormányzat hivatalos honlapján, egyéb médiafelületein, újságjában, hirdetőtábláján és az önkormányzat hivatalos elektronikus levelezésében,

o) az önkormányzat nemzetközi és testvértelepülési kapcsolataiban.

(6) Az önkormányzat címerével ellátott díszpecsét hatósági eljárás során nem alkalmazható.

5. Címerhasznált engedélyezési eljárása

13. § (1) A címerhasználat iránti kérelmet Balatonberény Község Önkormányzata polgármesteréhez kell benyújtani.

(2) A kérelemnek tartalmaznia kell:

a) a kérelmező nevét, cégnevét,

b) a kérelmező lakóhelyét, tartózkodási helyét, székhelyét, telephelyét, működési helyét, amennyiben van KRID azonosítóját,

c) a felhasználás célját,

d) az előállítandó termék, kiadvány stb. mennyiségét,

e) a terjesztés vagy forgalomba hozatal, valamint a felhasználás módját,

f) a felhasználás helyét,

g) a használás időtartamát a [16. §](https://or.njt.hu/eli/731355/r/2021/5#SZ19) meghatározottak szerint,

h) a használat jogszerűségért vagy rendeltetésszerűségéért felelős személy nevét, lakcímét és beosztását a kérelmező szervezetnél.

(3) A kérelemhez mellékelni kell a címerrel díszített tárgy, kiadvány tervét színes rajzon, feltüntetve a tényleges méreteket.

14. § A címer használatára vonatkozó engedélynek tartalmaznia kell:

a) az engedélyező önkormányzat nevét, székhelyét, a polgármester nevét,

b) az engedéllyel rendelkező nevét, lakóhelyét, tartózkodási helyét, székhelyét, telephelyét, működési helyét, amennyiben van KRID azonosítóját,

c) az engedélyezett felhasználási célt,

d) az engedély időtartamát a [16. §](https://or.njt.hu/eli/731355/r/2021/5#SZ19) -ban meghatározottak szerint,

e) előállítás esetén az engedélyezett termék, kiadvány mennyiségét,

f) a terjesztéssel, a forgalomba hozatal módjával kapcsolatos esetleges kikötéseket,

g) a felhasználással kapcsolatos egyéb kikötéseket,

h) az engedély visszavonásának lehetőségére történő figyelmeztetést a lehetséges okok felsorolásával.

15. § A polgármester a címerhasználati kérelmet elutasítja, ha a kérelmező által végezni tervezett tevékenység, vagy a címerhasználat tervezett célja:

a) jogszabályba ütközik,

b) sérti a település vagy lakosságának érdekét, az ország határain belüli és azon túli jó hírét,

d) a kérelem elbírálását megelőzően már engedélyezett címerhasználattal azonos.

e) védjegy használat.

16. § A címer használat szólhat:

a) a kérelmező működési idejének időtartamára,

b) tevékenység folytatásának időtartamára,

c) meghatározott időpontig történő felhasználásra,

d) egy alkalomra, meghatározott feltétel bekövetkezéséig, vagy határozatlan időre.

17. § (1) Ha a [15. §](https://or.njt.hu/eli/731355/r/2021/5#SZ18)-ban foglalt kizáró ok az engedélyes tevékenységének gyakorlása, címerhasználat közben merül fel, a polgármester az engedélyt visszavonja, és a címerhasználatot megtiltja.

(2) Az (1) bekezdésben meghatározott esetekben a címerhasználat engedélyezése iránt újbóli kérelem nem nyújtható be, illetve azt el kell utasítani.

(3) A címerhasználati engedély jogosultja a címerhasználatot másra nem ruházhatja át.

6. Balatonberény község zászlója használatáról

18. § Balatonberény község zászlaja vagy lobogója - a [19. §](https://or.njt.hu/eli/731355/r/2021/5#SZ24)-ban meghatározottak kivételével - kizárólag engedéllyel használható.

19. § (1) A község zászlaja engedély nélkül használható:

a) a Balatonkeresztúri Közös Önkormányzati Hivatal, valamint az Önkormányzat által is fenntartott intézmények, az általa alapított gazdasági társasága tanácskozótermeiben, a Képviselő-testületi és bizottsági üléseken,

b) az Önkormányzat, a Balatonkeresztúri Közös Önkormányzati Hivatal, az Önkormányzat által is fenntartott intézmények, valamint az Önkormányzat által alapított gazdasági társaság hivatali, szakmai, kulturális és turisztikai feladatainak ellátása során,

d) minden önkormányzati részvételű eseményen,

e) a balatonberényi középületek zászlórúdjain.

7. A zászló használatának engedélyezési eljárása

20. § (1) A zászlóhasználat engedélyezése iránti kérelmet Balatonberény Község Önkormányzatának polgármesteréhez kell benyújtani.

(2) A kérelemnek tartalmaznia kell:

a) a kérelmező nevét, cégnevét,

b) a kérelmező lakóhelyét, tartózkodási helyét, székhelyét, telephelyét, működési helyét, amennyiben van KRID azonosítóját,

c) a felhasználás célját,

d) a használat helyét,

e) használat időtartamát a [23. §](https://or.njt.hu/eli/731355/r/2021/5#SZ28)-ban meghatározottak szerint,

f) használat jogszerűségért vagy rendeltetésszerűségéért felelős személy nevét és beosztását a kérelmező szervezetnél, elérhetőségét (telefonszám, e-mail cím).

21. § A zászlóhasználatra vonatkozó engedélynek tartalmaznia kell:

a) az engedélyező önkormányzat nevét, székhelyét, a polgármester nevét,

b) az engedéllyel rendelkező nevét, cégnevét, lakóhelyét, tartózkodási helyét, székhelyét, telephelyét, működési helyét, amennyiben van KRID azonosítóját,

c) az engedélyezett felhasználási célt,

d) az engedély időtartamát a [23. §](https://or.njt.hu/eli/731355/r/2021/5#SZ28)-ban meghatározottak szerint,

e) a felhasználással kapcsolatos egyéb kikötéseket,

f) az engedély visszavonásának lehetőségére történő figyelmeztetést a lehetséges okok felsorolásával.

22. § A polgármester a zászlóhasználat iránti kérelmet elutasítja, ha a kérelmező által végezni tervezett tevékenység, vagy a zászlóhasználat tervezett célja:

a) jogszabályba ütközik,

b) sérti a település vagy lakosságának érdekét, az ország határain belüli és azon túli jó hírét,

c) a kérelem elbírálását megelőzően már engedélyezett zászlóhasználattal azonos.

23. § A zászlóhasználatra vonatkozó engedély szólhat:

a) a kérelmező működési idejének időtartamára,

b) tevékenység folytatásának időtartamára,

c) meghatározott időpontig történő felhasználásra,

d) egy alkalomra, meghatározott feltétel bekövetkezéséig, vagy határozatlan időre.

24. § (1) Ha a [22. §](https://or.njt.hu/eli/731355/r/2021/5#SZ27)-ban foglalt kizáró ok az engedélyes tevékenységének gyakorlása közben merül fel, a polgármester az engedélyt visszavonja, és a zászlóhasználatot megtiltja.

(2) Az (1) bekezdésben meghatározott esetekben a zászlóhasználat engedélyezése iránt újbóli kérelem nem nyújtható be, illetve azt el kell utasítani.

(3) A zászlóhasználati engedély jogosultja a zászlóhasználatot másra nem ruházhatja át.

8. A logó és szlogen használata

25. § (1) Balatonberény község logóját és szlogenét kizárólag utaló és díszítő jelképként lehet használni.

(2) A logót a [11. §](https://or.njt.hu/eli/731355/r/2021/5#SZ12)-ban meghatározottak szerinti hiteles alakban, az ábrázolás hűségének megtartása mellett lehet használni vagy alkalmazni.

(3) Balatonberény község logójának és szlogenjének használata az alábbi felhasználások esetére engedélyezhető:

a) nem az Önkormányzat fenntartásában is működő intézmény és társadalmi szervezet által kiadott és az intézményről vagy társadalmi szervezetről szóló kiadványokon, amennyiben az Balatonberény érdekeit szolgálja,

b) Balatonberényt érintő kiadványokon, médiában és internetes felületen,

c) turisztikai, kulturális és szakmai rendezvényeken, sportrendezvényeken, bajnokságokon,

d) a településre utaló ajándék-, emlék- és dísztárgyakon,

e) az Önkormányzat által is fenntartott intézmények, és az általa alapított gazdasági társasága tulajdonában álló tárgyakon.

(4) A település logóját - kicsinyített, vagy nagyított méretben az arányok megtartása mellett - külön engedély nélkül - használni lehet:

a) az önkormányzat hivatalos honlapján, egyéb médiafelületein, újságjában, hirdetőtábláin, plakátjain,

b) az Önkormányzat, az Önkormányzat által is fenntartott intézmények, valamint az Önkormányzat által alapított gazdasági társaság turisztikai, hivatali, kulturális, szakmai feladatainak ellátása során, az általuk kiadott kiadványokon,

c) a községbe vezető utak mellett elhelyezett helységnév táblákon,

d) a község utcanév tábláin,

e) az önkormányzat, illetve az általa alapított gazdasági társaság gépjárművein,

f) az Önkormányzattal, valamint az Önkormányzat által alapított gazdasági társasággal közalkalmazotti, vagy munkavállalói jogviszonyban állók munkaruházatán,

j) az Önkormányzat által támogatott kulturális, turisztikai és szakmai rendezvények, sportrendezvények, bajnokságok kiadványain Balatonberény Község Önkormányzatát támogatóként feltüntetve,

m) az önkormányzat, valamint az általa alapított gazdasági társaság által készíttetett dísz-és ajándéktárgyakon.

9. A logó és szlogen használatának engedélyezési eljárása

26. § (1) A logó és szlogen használata iránti kérelmet Balatonberény Község Önkormányzata polgármesteréhez kell benyújtani.

(2) A kérelemnek tartalmaznia kell:

a) a kérelmező nevét, cégnevét,

b) a kérelmező lakóhelyét, tartózkodási helyét, székhelyét, telephelyét, működési helyét, amennyiben van KRID azonosítóját,

c) a felhasználás célját,

d) az előállítandó termék, kiadvány stb. mennyiségét,

e) a terjesztés vagy forgalomba hozatal, valamint a felhasználás módját,

f) a használat helyét,

g) a használat időtartamát a [28. §](https://or.njt.hu/eli/731355/r/2021/5#SZ19) meghatározottak szerint,

h) a használat jogszerűségért vagy rendeltetésszerűségéért felelős személy nevét, lakcímét és beosztását a kérelmező szervezetnél.

(3) A kérelemhez mellékelni kell a logóval, vagy a szlogennel díszített tárgy, kiadvány tervét színes rajzon, feltüntetve a tényleges méreteket.

27. § A logó és szlogen használatára vonatkozó engedélynek tartalmaznia kell:

a) az engedélyező önkormányzat nevét, székhelyét, a polgármester nevét,

b) az engedéllyel rendelkező nevét, lakóhelyét, tartózkodási helyét, székhelyét, telephelyét, működési helyét, amennyiben van KRID azonosítóját,

c) az engedélyezett felhasználási célt,

d) az engedély időtartamát a [29. §](https://or.njt.hu/eli/731355/r/2021/5#SZ19) -ban meghatározottak szerint,

e) előállítás esetén az engedélyezett dísztárgy, termék, kiadvány mennyiségét,

f) a terjesztéssel, a forgalomba hozatal módjával kapcsolatos esetleges kikötéseket,

g) a felhasználással kapcsolatos egyéb kikötéseket,

h) az engedély visszavonásának lehetőségére történő figyelmeztetést a lehetséges okok felsorolásával.

28. § A polgármester a logó és szlogen használata iránti kérelmet elutasítja, ha a kérelmező által végezni tervezett tevékenység, vagy a használat tervezett célja:

a) jogszabályba ütközik,

b) sérti a település vagy lakosságának érdekét, az ország határain belüli és azon túli jó hírét,

d) a kérelem elbírálását megelőzően már engedélyezett használattal azonos,

e) védjegy használat.

29. § A logó és szlogen használat szólhat:

a) a kérelmező működési idejének időtartamára,

b) tevékenység folytatásának időtartamára,

c) meghatározott időpontig történő felhasználásra,

d) egy alkalomra, meghatározott feltétel bekövetkezéséig, vagy határozatlan időre.

30. § (1) Ha a [28. §](https://or.njt.hu/eli/731355/r/2021/5#SZ18)-ban foglalt kizáró ok az engedélyes tevékenységének gyakorlása, vagy a használat közben merül fel, a polgármester az engedélyt visszavonja, és a használatot megtiltja.

(2) Az (1) bekezdésben meghatározott esetekben a logó és szlogen használatának engedélyezése iránt újbóli kérelem nem nyújtható be, illetve azt el kell utasítani.

(3) A logó és szlogen használati engedély jogosultja a használatot másra nem ruházhatja át.

10. Közös szabályok

31.§ (1) A település jelképei választási kampány céljára nem használhatók.

32. § (1) A jelképek kereskedelmi vagy reklám célú felhasználás esetén a használatért díjat kell fizetni. A díj mértékét egyedileg a polgármester állapítja meg e rendeletben foglaltak alapján. A jelkép használatára vonatkozó engedélynek tartalmaznia kell a fizetendő díj összegét, a megfizetés határidejét és módját.

(2) A díj megállapítása történhet egy összegben, évi átalány formájában vagy az elért árbevétel arányában.

(3) Az egy összegben megállapított díj nem lehet kevesebb, mint 10 000 Ft, az éves átalány összege 10 000 Ft-tól 100 000 Ft-ig terjedhet. Az árbevétel után megállapítható díj mértéke az éves árbevétel 0,1 %-a, de legkevesebb 10 000 Ft.

(4) A díjfizetési kötelezettség alól a polgármester a település érdekét szolgáló felhasználási célra tekintettel felmentést adhat.

(5) Az Önkormányzat, az általa is fenntartott intézmények, valamint az általa alapított gazdasági társaság mentesül a díjfizetési kötelezettség alól.

33.§ (1) Mindazon személyek, szervezetek, akik e rendelet hatályba lépése előtt a „Balatonberény” helységnevet jogszerűen felvették és folyamatosan használják, továbbá azok számára, akiket a jelképek használatára a képviselő-testület, vagy a polgármester e rendelet hatályba lépését megelőzően feljogosított, utólagos engedély iránti kérelem benyújtására nem kötelezhetők.

(2) E rendelet hatálybalépése előtt felvett „Balatonberény” névhasználatot, a címer-, zászló-, logó-, és szlogen használatot a polgármester a jövőre nézve megtilthatja, ha a használat vagy annak módja, célja és körülményei az Önkormányzat, vagy a település lakosságának jogait, jogos érdekeit sérti, vagy veszélyezteti.

(3) A „Balatonberény” névnek, valamint a község jelképeinek engedély nélküli, vagy az engedélyben meghatározottaktól eltérő használata a közösségi együttélés alapvető szabályait sértő magatartásnak minősül, melyre a közösségi együttélés alapvető szabályairól szóló önkormányzati rendeletben foglaltakat kell alkalmazni.

11. Zárórendelkezések

34. § (1) E rendelet a kihirdetését követő napon lép hatályba.

(2) E rendelet hatályba lépésével egyidejűleg hatályát veszti Balatonberény község jelképeiről és a jelképek használatáról szóló [12/2009.(VII.8.) önkormányzati rendelet](https://or.njt.hu/onkormanyzati-rendelet/2012-21-SP-2445).